Procesul verbal al şedinţei din data de 14.03.2017

Şedinţa a fost condusă de Manager General  Dr. Grasu Alis. 


În urma analizei trimestriale şi anuale a activităţii SABIF s-au constatat unele neconformităţi pe maşini. Managerul General a recomandat tuturor şefilor de substaţie să verifice eliminarea neconformităţilor, să urmarească rezolvarea referatelor de necesitate pe care le-au întocmit. Se pot ridica de la magazie pături simple şi matlasate, rucsaci noi şi uniforme pentru înlocuirea celor uzate. S-a constatat că 170 de persoane nu şi-au ridicat uniformele noi.


Se depun eforturi pentru finalizarea ordinului cu privire la uniforme, urmărindu-se o calitate mai bună a acestora.


În următoarele două săptămâni se va finaliza prima temă de pregătire profesională, 1 curs de ALS şi un curs de Traumă. Se va reface, pentru noii angajaţi şi pentru cei care nu au participat, cursul de EKG.


Se vor afisa planşe plastifiate cu conţinutul trusei de pe maşinile tip B2, din dispoziţia Managerului General, la toate substaţiile.


Şefii de substaţie au obligaţia de a efectua controlul vestiarelor la schimbul de tură. Nu trebuie să existe medicamente şi materiale sanitare în dulapuri. Personalul va trebui să lase o cheie dublură la şeful de microstaţie. O comisie din staţia centrală va veni în control aleator să verifice trusele, că nu există medicamentele expirate şi vor controla vestiarele.


Anul acesta se va achiziţiona o tinută de iarnă, urmând ca la sfârşitul anului să se demareze procedura de achiziţionare a ţinutei de vară.


După aprobarea bugetului, se va demara procedura pentru achiziţionarea încălţămintei de vară. În acest scop în ziua de 21 martie la orele 10 un grup de lucru format din dr. Opriţoiu Eugenia, dr. Zota Victor, Dr. Stoicescu Radu, As. Dorobanţu Daniela, as Bondoc Angelica, as. Munteanu Ancuţa vor participa la o şedinţă împreună cu Managerul General, şi Şeful Biroului Achiziţii pentru a stabili specificaţiile ce vor fi adăugate în caietul de sarcini, pentru a achiziţiona încălţămintea de vară, astfel încât aceasta să fie mai rezistentă şi mai calitativă. 

S-a discutat situaţia ambulanţelor defecte şi a celor care vor ieşi din reparaţie în săptămâna curentă. In prezent sunt 8 masini accidentate din care 3 au fost accidentate in weekendul trecut.

Au fost discutate probleme administrative ale substaţiilor.


Au fost predate rapoartele de activitate şi procesele verbale de verificare a maşinilor de catre fiecare substatie.


Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.


Aşa cum s-a convenit pentru şedinţele săptămânale, au fost predate Directorului Medical de către fiecare microstaţie situaţiile STEMI, resuscitări şi intubări.


În finalul şedinţei caietele de control de la microstaţii au fost vizate de Managerul General. 
fost vizate de Managerul General. 
